GiliGold/VAD_KnessetCorpus huggingface dataset:
משה גפני: אני אזמין לכאן את המנכ"ל.
משה גפני: נראה אם נעשה את זה בישיבה מצומצמת או בישיבה מורחבת.
משה גפני: אנחנו לא נצא מהישיבה הזאת באפשרות כזאת שמשרד הביטחון לא קונה את הנעליים ממפעל בריל בגלל הסיבות שמניתם.
משה גפני: לא מקבלים את זה ולא בגלל שאתם לא אומרים אמת.
משה גפני: אתם אומרים אמת והכל בסדר אבל בסופו של דבר מי שצריך להצביע, להרים את האצבע, על תקציבים, אלה אנחנו ולא נוכל לעשות זאת.
משה גפני: לכן אני מבקש שתאמרו מה שאתם רוצים עכשיו.
משה גפני: אלוף משנה זיו גפני.
זיו גפני: מאחר שהיו כאן כמה דברים שנאמרו קודם ולא רציתי להפריע, אני חייב לומר כמה דברים.
זיו גפני: אני אומר קודם כל שאנחנו לא התלוננו על איכות הספק.
זיו גפני: אנחנו התלוננו על סוג הנעל.
זיו גפני: סוג הנעל היא נעל שאנחנו פיתחנו, היא נעל שלנו ולכן גם הייתה לנו אפשרות ללכת למקומות אחרים עם המפרט שלנו ולקנות אותם במקומות אחרים.
איתן כבל: אתה לא שם לב, אבל אתה מחזק את הדברים.
זיו גפני: אתם אנשים שאומרים אמת.
משה גפני: אתם אנשים שעושים את מלאכתכם נאמנה ולכן אני רוצה לעזור לכם.
משה גפני: תדעו שאם לא תודיעו עכשיו על ישיבה עם המפעל, אתם גורמים נזק למערכת הביטחון.
משה גפני: אני נצא 22 או 23 שנים בכנסת ותאמינו לי שאני לא הולך להכשיל אתכם.
זיו גפני: אדוני היושב ראש, אנחנו ישבנו עם המפעל והצענו לו הצעות שהוא לא קיבל אותן.
זיו גפני: אני ממליץ שתלך ישר לאופציה השנייה, כלומר לאופציה של פגישה עם המנכ"ל בנושא הזה כדי שיציג לך את השיקולים.
ישראלה פרידמן: אני מבקשת להביע את עמדת המשרד.
ישראלה פרידמן: חשוב לי לומר שאנחנו מרוצים מחברת בריל.
ישראלה פרידמן: אנחנו אף פעם לא אמרנו שאנחנו לא מרוצים מהמפעל ומרמת השירות.
ישראלה פרידמן: אנחנו חושבים שהמפעל עמד לרשותנו בכל הזדמנות.
שלמה מולה: אז מה הבעיה לומר להם שאתם רוצים שיפור כזה וכזה?
זיו גפני: אמרנו.
זיו גפני: אלה המסמכים.
ישראלה פרידמן: אין לנו שום טענה אבל אני צריכה לחזור למשרד ולהעביר להנהלת המשרד, לראש מנה"ר, את דברי היושב ראש.
משה גפני: כל החברים.
משה גפני: לא היה אחד שאמר אחרת.
משה גפני: היו כאלה שאמרו את זה מאוד חריף.
ישראלה פרידמן: אני אציע לו לאור זאת לפנות למנכ"ל ולטכס עצה.
ישראלה פרידמן: יכול להיות שאנחנו נפנה לחברת בריל ונקיים פגישה.
משה גפני: אני מקבל את מה שאמרת עכשיו.
משה גפני: אני לא מבקש מכם כאן לקבל החלטה, זה גם כנראה לא בסמכות שלכם.
משה גפני: אני מבקש תוך ארבעה או חמישה ימים - ואני מניח שהם יספיקו כדי שתדברי עם האנשים במשרד – לקבל תשובה האם אתם הולכים לשבת עם חברת בריל ואז תאמרו לי גם כמה זמן ייקח הדיון אתם.
משה גפני: כשכל זה ימוצה, אני מבקש שתחזרו עם התשובה.
משה גפני: אם התשובה תהיה חיובית, הנה מה טוב ותקבלו שבחים רבים על העניין מכיוון שבאמת המצב הכלכלי מבחינת התעסוקה כאן הוא בראש סדר העדיפות, ונדמה לי שאפילו השר שלכם אמר את שהנושא הפנימי עוד יותר גרוע מאויבים חיצוניים.
משה גפני: אולי לא השר שלכם, אבל מישהו שקרוב לשר שלכם.
משה גפני: אם זה המצב, באמת צריך לקחת את זה בחשבון.
משה גפני: הנושא הזה הוא בר פתרון.
משה גפני: אם לא ניכנס לפינות של להיצמד למה שהחלטנו פעם, זה בר פתרון ולא בקושי אלא בקלות.
משה גפני: אם אין פתרון, אנחנו נצטרך לדעת מה הסיבות לכך.
משה גפני: אל תשאירו אותנו עם פה פתוח.
משה גפני: אני רוצה לחזור הביתה ולומר לאשתי שאני גרמתי היום הזה שלא הייתי כל היום בבית ל-110 או 120 עובדים להמשיך לעבוד במפעל כי אחרת אשתי תגיד לי מה בזבזת את כל היום, רק לריב על חוק טל.
משה גפני: פנייה מספר 41 – בינוי גני ילדים לגילאי 3-4 אדוני השר, אני מקדם אותך בברכה.
משה גפני: אמרתי לחברי הוועדה הבוקר שהגיעה פנייה ממשרד האוצר הכוללת את ההרשאה לבינוי של גני הילדים, כוללת את בניית הגדר בסיני, כוללת הגדלת תקציב הביטחון, כוללת שני קיצוצים רוחביים, כוללת סעיפי התאמות ואנחנו לא מסכימים לתהליך הזה כי סעיף התאמות הוא סעיף שצריך לבוא לדיון עם ועדת הכספים.
משה גפני: הגענו להסכמות שיהיה בו גם את המים לשכבות חלשות, שיהיו בו גם ניצולי השואה, שיהיו בו מענקי איזון.
משה גפני: לכן לא הייתי יכול להביא את ההעברה הזאת שהייתה העברה אחת, ואגב, גם משפטית אני לא בטוח שהיה אפשר להצביע על זה בהצבעה אחת מכיוון שסעיף ההתאמות הוא סעיף שמופיע בחוק.
משה גפני: לשמחתי הרבה בקשתי ממשרד האוצר, מאגף התקציבים, להפריד את זה – לא התקבלה עד שהגיע שר החינוך ושר החינוך יותר חזק מיושב ראש ועדת הכספים.
גדעון סער: אל תגזים.
גדעון סער: אני אתפתה להאמין בזה שאני כביכול יותר חזק ממך.
משה גפני: אני ביקשתי בשבוע שעבר מאגף התקציבים ואמרתי להם שיש דבר שאין עליו ויכוח וזה הנושא הזה של הרשאה להתחייב על גני הילדים ולכן ביקשתי שיפרידו אותו ולא להכניס את הנושא עם מתקן הכליאה בקציעות כי אין קשר בין הדברים.
משה גפני: האמת היא שלא שהם לא הסכימו אלא לא נתנו לי תשובה עד שהגיע שר החינוך וכנראה שבעקבות הפנייה שלו הסכימו להפריד את זה.
משה גפני: התקשר אלי סגן הממונה על התקציבים במשרד האוצר ואמר לי שהוא הפריד בין הדברים.
משה גפני: את ההפרדה שמתי מיד על סדר היום כדי שחס וחלילה ועדת הכספים לא תואשם בכך שהיא כאילו מעכבת את הבנייה של גני הילדים.
משה גפני: רק שתדע שהסיפור הזה רץ כאן מהבוקר מכיוון שהיום הוא יום השלטון המקומי.
משה גפני: היו כאן ראשי רשויות שאמרו שהם לא יוכלו לבנות את הגנים מכיוון שלא יהיה להם את המצ'ינג.
גדעון סער: אלה טענות שנטענות לא רק ביום השלטון המקומי אלא הן נטענות כל ימות השנה.
גדעון סער: ברשותך, אני אתייחס גם לעניין הזה מכיוון שהעלית אותו.
גדעון סער: קודם כל אני מדבר על העניין עצמו.
גדעון סער: אנחנו נמצאים חמישה שבועות אחרי החלטת הממשלה מה-8 בינואר על יישום פרק החינוך בוועדת טרכטנברג.
משה גפני: אל תגיד טרכטנברג.
יצחק וקנין: תבחר כל שם אחר.
גדעון סער: אני אציין עובדות ומה שלא מוצא חן בעיניכם, כאילו לא אמרתי.
גדעון סער: ב-8 בינואר התקבלה החלטה והיא בחלקה התייחסה להיבט הבינוי.
גדעון סער: למה היבט הבינוי הוא קריטי ולמה ביקשתי בצוק העתים?
גדעון סער: יש לי שם עוד דברים.
גדעון סער: אני רוצה גם את הכסף לתנועות נוער, לצהרונים ולעוד דברים אבל אומר למה הדבר הזה הוא קריטי.
גדעון סער: יש לנו 300 אלף ילדים בשכבות הגיל שלוש-ארבע, מתוכן קצת יותר ממאה אלף כבר מסובסדות היום ברשויות שנמצאות בצו או מכוח החלטות שר כאשר בדרך כלל אלה רשויות סוציו אקונומיות מאשכולות נמוכים או שנכללות בצווים לפי שיקום שכונות.
גדעון סער: יש עוד פלח גדול מאוד שיש להן מסגרות אבל הן לא מסובסדות אלא הן ייהנו בשנה הבאה.
גדעון סער: בוא נגיד שנקודת הפתיחה היא כזאת כשאנחנו יודעים ש-230-240 אלף מקרב הילדים, רק על בסיס הסבסוד, ייכנסו לנושא הזה של חינוך חינם.
גדעון סער: השאלה היא מה עם היתרה.
גדעון סער: יש יתרה שהיא כשמונים אלף ילדים שלא ייהנו מהשירות חינם.
גדעון סער: קודם כל, החלטת הממשלה בדוח טרכטנברג דיברה על מהלך רק שנתי, על מהלך הדרגתי וברור שבעולם שאין בו קסמים אי אפשר תוך חצי שנה לתת מענה בהיקף הזה, אבל אנחנו רוצים לעשות את הכול וקודם כל לצמצם את הפער בין הביקוש לבין ההיצע ואני אומר איך אנחנו עושים את זה.
גדעון סער: להתחיל היכן שאנחנו יכולים והיכן שאושרו פרוגרמות בינוי באופן מיידי.
גדעון סער: אם שנת הלימודים מתחילה ב-27 באוגוסט השנה, יש לנו בדיוק שישה וחצי חודשים כבר לרוץ עם 500 גנים ציבוריים שניתן לבנות אותם באופן מיידי.
גדעון סער: לכן אני אמרתי ליושב ראש שבמקרה הזה ובנסיבות האלה – וזה גם מה שאמרתי לאגף התקציבים – אני זקוק להרשאות באופן מיידי כדי לשחרר אותן לרשויות המקומיות המוכנות, לאלה שכבר מוכנות.
גדעון סער: מאחר שהנושא עלה על ידי יושב ראש ועדת הכספים, אני בכל זאת מתייחס אליו בתמצית.
גדעון סער: הרשויות המקומיות, צריך להבין שעד היום התקציב שהן קיבלו לבינוי גני ילדים בגילאי שלוש-ארבע, הוא אפס.
גדעון סער: זאת אומרת, היו צריכות לבנות את גני הילדים לבד.
גדעון סער: מה שאנחנו עושים, אנחנו משחררים אותן ממרכיב מאוד גדול של עלות.
גדעון סער: נכון שלא כולן בנו, שלא כולן בנו בהיקף מלא או שלא כולן בנו את ההיצע הנדרש למלוא שכבת הגיל, אבל ככל שבנו, בנו מתקציבן ובמובן הזה החלטת הממשלה היא חשובה והיא מהווה הזדמנות גם עבור הרשויות המקומיות, לא רק בהיבט של הקלת הנטל על המשפחות הצעירות שזה בעצם היעד העיקרי אלא יש עוד הרבה השלכות אחרות גם לתעסוקה, גם לצמצום פערים אחרי כן בהישגים לימודיים וגם לדברים אחרים.
גדעון סער: אנחנו גם הגענו להסכמה עם אגף התקציבים ועל פי ההסכמה אליה הגענו אנחנו נשפר את התקצוב פר גן ונעשה זאת פעמיים: פעם אחת באופן אחיד, וזה ייקרא תוספת טרכטנברג, תוספת אחידה לכל הרשויות.
יצחק וקנין: לצורך העניין נקרא לה תוספת אחידה.
גדעון סער: נקרא לה תוספת גפני.
משה גפני: הכול סיפורי מעשיות.
משה גפני: הוא השיג את זה בממשלה.
משה גפני: טרכטנברג היה תירוץ.
משה גפני: איך הוא מתגבר על הבעיות?
משה גפני: הוא אומר טרכטנברג.
משה גפני: זה הוא השיג.
גדעון סער: אני שמח שהממשלה אימצה את המלצות ועדת טרכטנברג.
משה גפני: אנחנו לא מדברים כאן פוליטיקה.
גדעון סער: הנקודה השנייה.
גדעון סער: תוספת שנייה תהיה דיפרנציאלית לרשויות על פי שני מדדים: מרחק מהמרכז ואשכול סוציו אקונומי.
גדעון סער: בסופו של דבר גם החלשים יקבלו קצת יותר אבל כולם יקבלו יותר.
גדעון סער: לא שהם יקבלו יותר כי הם לא קיבלו קודם כלום.
פניה קירשנבאום: מה יקבלו יותר?
פניה קירשנבאום: הם לא צריכים לקבל את זה חינם?
גדעון סער: המשפחות צריכות לקבל חינם את הסבסוד.
גדעון סער: הרשויות המקומיות שאתה בונה להן גן ציבורי, לא קיבלו עד היום תקצוב לגילאי שלוש-ארבע אלא בנו את זה מתקציבן ועכשיו הן יקבלו יחידה יותר גבוהה ממה שמקבלים לצורך העניין על גני חובה, גילאי חמש.
גדעון סער: הם יקבלו יותר והיותר יהיה יותר לכולם אבל יהיה גם מרכיב דיפרנציאלי למעלה.
גדעון סער: בסך הכול הדבר הזה הוא מאוד מאוד טוב לרשויות המקומיות.
גדעון סער: היו לי על זה שיחות גם עם מרכז השלטון המקומי, גם עם יושב ראש ועדת החינוך של מרכז השלטון המקומי ונתתי להם את התמונה.
גדעון סער: אני חושב שבסך הכול מה שחשוב כרגע, אדוני היושב ראש, זה באמת לצאת לדרך.
גדעון סער: אני יכול לומר שכל הרשויות הגישו תוכניות למעט כאלה שלא צריכות תוספות בינוי וכאן מדובר במספר זעום חד ספרתי, אומרים לי כאן שמונה רשויות, ומתוכן כבר יש לנו מצב שאנחנו יכולים להתחיל לבנות כמה מאות גנים.
גדעון סער: אנחנו רוצים להתחיל לבנות כך שיהיו מוכנים לקראת תחילת שנת הלימודים תשע"ג.
פניה קירשנבאום: כבוד השר, יש לי אליך מספר שאלות.
פניה קירשנבאום: אנחנו יודעים שבניית גן אורכת במקרה הטוב שנה.
פניה קירשנבאום: את תבני את זה בארבעה חודשים?
גדעון סער: את לא מצפה מהמנכ"לית לבנות.
פניה קירשנבאום: אני לא מצפה, אבל כשאני אומרת, היא מנידה בראשה.
גדעון סער: את רוצה שהמנכ"לית תעזוב את כל עיסוקיה ותלך למלאכת הבינוי?
פניה קירשנבאום: לא, אני לא רוצה שהיא תעזוב את כל עיסוקיה.
פניה קירשנבאום: באמת אין לי שום כוונה אבל אני אומרת שמניסיון – ואני באה מהשלטון המקומי – אני יודעת שבחיים לא הצלחנו לבנות גן בארבעה חודשים.
פניה קירשנבאום: אני לא רואה איך הפתרון הזה יהיה מוכן בראשית שנת הלימודים.
גדעון סער: למה הגעת לארבעה חודשים?
גדעון סער: אנחנו בפברואר.
פניה קירשנבאום: אפילו חצי שנה.
ציון פיניאן: אפשר לבנות.
פניה קירשנבאום: אני לא מאמינה.
יצחק וקנין: אפשר לבנות.
פניה קירשנבאום: אנחנו בונים את המבנה עצמו לפי הדרישה הדמוגרפית.
פניה קירשנבאום: נכון שיש שכונה עם הרבה ילדים אבל אחר כך האופי של השכונה משתנה ובעוד עשר שנים נוצר שם פיל לבן שעומד במקום כשבעצם כבר אין צורך בגן ילדים.
פניה קירשנבאום: אני אומר לך למה אני מובילה.
פניה קירשנבאום: יש לנו רשת של גנים פרטיים שהם יישארו מובטלים לגמרי כשמצד שני אנחנו בונים גני ילדים, משקיעים כסף במבנה ואפשר היה לחסוך את הכסף הזה ולתת מערך הטבות לגנים פרטיים או שנעשה זאת בדרכים אחרות כמו זיכויי מס.
פניה קירשנבאום: נכון לעכשיו יש אנרכיה ברישום ואני בטוחה שאתה מודע לזה כי כולם נרשמים ואף אחד לא יודע איך הוא יקבל את ההטבה.
פניה קירשנבאום: האמת שגם אני לא יודעת באיזה אזורים יקבלו הטבה, באיזה גובה תהיה ההטבה, ועכשיו נלך ונבנה גני ילדים.
פניה קירשנבאום: במקום ז בואו נפנה את הכסף הזה להטבות, נבנה מסלול הטבה, נשמור על המערך של הגנים הפרטיים ולא נפגע באוכלוסייה שמתפרנסת, לא ניצור עוד שכבה של גננות פרטיות שיישארו בלי עבודה ואולי כך נמצא פתרון.
רזיאל אחרק: אני רוצה לחזק את מה שאמרה חברת הכנסת פניה קירשנבאום כי דמוגרפית קודם כל צריך למצוא את המקומות שאפשר לבנות את גני הילדים כדי שיתאימו.
רזיאל אחרק: יכול להיות שתבני גן שהמרחק מהאוכלוסייה שצריכה אותו הוא גדול.
רזיאל אחרק: אולי צריך להוציא רישיון זמני לתקופת שנה כדי לא ליצור איזשהו כאוס בו כולם נרשמים לכל המקומות והולכים לגייס גננות.
רזיאל אחרק: הכול לחוץ וזה גם יעלה לנו הרבה מאוד כסף כי אחר כך צריך לעשות מקצה שיפורים.
רזיאל אחרק: אולי להוציא רישיון זמני לשנה לגנים הפרטיים שקיימים כיום והם כבר היום קולטים את הילדים האלה מגיל שלוש ובמשך השנה הזאת להקים תשתית.
רזיאל אחרק: יהיו התנגדויות לבניית גני הילדים, איפה הם ייבנו, האם יהיו קרובים לבתי ספר יסודיים, אזורי רישום וכולי.
רזיאל אחרק: כל הדברים האלה ייצרו בעיות בשלב כלשהו.
רזיאל אחרק: אולי צריך לתת רישיון זמני לגנים הפרטיים ובמשך השנה הזאת לעשות עבודה טובה ומקצועית.
יצחק וקנין: אני מבולבל לגמרי.
גדעון סער: זאת פרנסה לגנים הפרטיים.
יצחק וקנין: בשבוע שעבר סיירתי באשדוד.
יצחק וקנין: כנראה אני צריך לקחת אותו אתי לשם כדי לראות איפה לומדים, את הקרוואנים והמבנים מפלסטיק בהם לומדים.
פניה קירשנבאום: אלה לא גני ילדים פרטיים.
יצחק וקנין: יש חוסר משווע.
גדעון סער: יש מחסור בגני ילדים.
ציון פיניאן: יש מלחמה נגד הגנים הפרטיים בגלל התשלומים.
גדעון סער: אני יכול לענות?
קריאה: אין כאן דמוקרטיה.
קריאה: יש כאן סדר.
ציון פיניאן: כמה פעמים דיברנו והעלינו את הנושא הזה של הגנים הפרטיים והמחירים הגבוהים בהם.
ציון פיניאן: גם אני כסגן ראש עיריית טבריה במשך עשרים שנים, חיכיתי ליום הזה ועכשיו כשזה בא אומרים שזה לא טוב, זה הורס וכולי.
פניה קירשנבאום: לא, אף אחד לא אמר שזה הורס.
ציון פיניאן: נכון, סליחה.
ציון פיניאן: אני אומר שהנושא של הגנים הפרטיים, הגיע הזמן להפסיק אותו.
ציון פיניאן: אם זה בטבריה, בשכונה ד' המחיר הוא אלפיים שקלים ובעיר המחיר הוא 3,000 שקלים.
ציון פיניאן: הגיע הזמן לסגור את הנושא של הגנים הפרטיים.
ציון פיניאן: יש חינוך ממלכתי חובה וההליכה לגנים הפרטיים לא תהיה.
ציון פיניאן: ברוך השם הגענו למצב הזה ולכן אני מציע לברך שהחיינו.
רזיאל אחרק: ההחלטה היא משנת 1984.
ציון פיניאן: אתה רוצה עוד שנתיים?
משה גפני: עם כל הכבוד, אין דיאלוג.
ציון פיניאן: בנושא של בינוי.
ציון פיניאן: במשך שבעה חודשים מקימים גן כי מדובר בקובייה.
משה גפני: אדוני השר, לפני שאתה משיב.
משה גפני: מכיוון שאתה שר בכיר בממשלה, אני לא חושב שצריך לומר את זה כאן כל הזמן ואני אומר לך גם מדוע.
משה גפני: אני מאוד מברך על ההחלטה הזאת ואני חושב שזאת החלטה נכונה.
משה גפני: אני חושב שהיה כבר חוק בכנסת שפשוט לא יישמו אותו ואני שמח שאתה דחפת לכיוון הזה שיהיה חינוך חינם מגיל שלוש-ארבע, יבנו גני ילדים ויבנו מהר.
משה גפני: יספיקו או לא יספיקו, יותר טוב לעשות מאשר לא לעשות ולומר אם יספיקו או לא יספיקו.
משה גפני: לא נספיק, לא נספיק, אבל בן אדם צריך לעשות את מה שמוטל עליו.
משה גפני: מבחינתי לגבי העניין הזה אין ויכוח.
משה גפני: אני לא מבין רק את ההתנהלות הזאת.
משה גפני: הרי אנחנו משטר דמוקרטי, יש ממשלה שנבחרה, יש כנסת שנבחרה, עם כל הכבוד למה צריך להשתמש בשמות אחרים?
משה גפני: אתם מחפשים תירוצים?
משה גפני: הממשלה החליטה ליישם בתקופת היותך שר החינוך את החוק שהתקבל כאן ב-1984.
משה גפני: אני חוזר ואומר, הממשלה בתקופת היותך שר החינוך החליטה ליישם כאן את החוק שהתקבל ב-1984.
משה גפני: לא צריך ללכת למקומות שלא נבחרו על ידי הציבור, שהוקמו ודנו רק בגלל שחיפשו תירוצים.
משה גפני: ראש הממשלה חיפש תירוץ, אתה חיפשת תירוץ, אנחנו חיפשנו תירוץ, אני לא חי כאן בשביל תירוצים.
משה גפני: הנושא הוא טוב או לא טוב, הממשלה קיבלה החלטה נכונה או לא נכונה, למה אתה מסתתר מאחורי שמות אחרים?
פניה קירשנבאום: ההחלטה היא נכונה.
פניה קירשנבאום: הלוואי שהיה חינוך חינם עד שעה 4:00 והלוואי שהוא היה בכל הישובים ולכל האוכלוסייה.
פניה קירשנבאום: אנחנו בעד זה.
פניה קירשנבאום: אף אחד לא אמר שאנחנו נגד.
פניה קירשנבאום: צריך לעשות פיקוח וצריך להוריד מחירים בגנים הפרטיים ואנחנו בעד זה.
פניה קירשנבאום: אני רק אומרת שצריך לשקול.
משה גפני: אני מברך על הדבר הזה וחושב שהוא חיובי.
משה גפני: אם זה יוכל להיעשות בחלק מהמקומות עד תחילת שנת הלימודים, מצוין.
משה גפני: יש מקומות שזה לא יתאפשר עד תחילת שנת הלימודים ואנחנו יודעים שיש מקומות שם זה לא יתאפשר אבל בן אדם צריך לעשות את מה שמוטל עליו.
משה גפני: הוא חייב לעשות את זה.
משה גפני: אני רק הערתי את ההערה הזאת שאני לא מבין מה אלה המלים המכובסות האלה שאנחנו מיישמים את פרק החינוך בדוח טרכטנברג.
משה גפני: אתם לא נבחרתם על ידי הציבור.
משה גפני: אם הוא לא היה אומר לכם, לא הייתם יודעים שצריך לעשות את זה.
משה גפני: אדוני השר, תשיב בבקשה.
משה גפני: אם אתה יכול להשיב קודם על טרכטנברג, זה יהיה מאוד מעניין.
גדעון סער: אני אשתדל להשיב לנקודות שעלו.
גדעון סער: קודם כל, צריך להתחיל במה שאנחנו מבקשים.
גדעון סער: האם יש לי ערובה למה שאומרת חברת הכנסת קירשנבאום?
גדעון סער: אומרים לי אנשי המקצוע שזה אפשרי.
גדעון סער: כפי שאמרת, אם לא נתחיל – לא נדע.
גדעון סער: מאחר שהחלטת הממשלה מדברת על מהלך רב שנתי, ממילא הגנים האלה ייבנו ולכן עדיף לעשות את המאמץ שמה שכבר מאושר בפרוגרמה, ייבנה בתחילת תשע"ג כי יש צורך גדול בשטח.
גדעון סער: היכן שצריך או לא צריך, עם כל הכבוד כאן לכל המומחים שיש – ויש כאן הרבה מומחים – יש תהליך מסודר של הכרה בצורך במשרד החינוך ויודעים היכן יש הכרה בצורך לעניין בית ספר והיכן יש הכרה בצורך לעניין גן, על פי השינויים הדמוגרפיים ועל פי זה מתקבלות ההחלטות.
גדעון סער: הסוגיה של גנים פרטיים היא לא באמת קשורה לזה.
גדעון סער: הסוגיה היא סוגיה כבדה, היא סוגיה חשובה, היא סוגיה שאנחנו דנים בה בהרבה מאוד ישיבות, אבל היא לא קשורה לסוגיית הבינוי.
גדעון סער: הכנסת החליטה שיהיה חינוך חובה חינם.
גדעון סער: אם אנחנו הולכים לחינוך חובה חינם ותוך שלוש שנים לכולם יהיה חינם, אז ישאלו מה עם הגנים הפרטיים.
גדעון סער: האם המטרה שלנו היא הרווח של הגנים הפרטיים או המטרה שלנו היא לתת את השירות לאזרח?
גדעון סער: אני רוצה גם לומר היום שכל גן פרטי, יש לו כמה אפשרויות.
גדעון סער: ראשית, הוא יכול להמשיך לפעול כגן פרטי.
גדעון סער: אם יהיה פחות ביקוש, יהיה.
פניה קירשנבאום: למה שהילדים שם לא יקבלו את ההטבות?
גדעון סער: גן פרטי וגם סבסוד, זה פטנט באמת יפה.
גדעון סער: אני הרי לא יכול לאכוף את זה שהוא לא ימשיך לגבות ולהרוויח מצד שני במקביל לקבלת הסבסוד.
גדעון סער: אני יכול לסבסד בלי שהמחיר אפילו ירד אבל השאלה מה המדינה צריכה לסבסד באופן אמיתי.
גדעון סער: יש כאן שאלות מאוד מאוד כבדות שנוגעות לעניין הזה.
גדעון סער: אני לא מבטל את מה שאת אומרת אבל אני אומר שיש כאן דברים מאוד לא פשוטים.
גדעון סער: אנחנו גם מאפשרים לגננות שרוצות ליהנות מהסבסוד ללכת למסלול שהן לא הופכות לציבוריות אלא הן מתאגדות בעמותה או בחברה ואפשר להעביר את הכסף פר ילד.
גדעון סער: יש להן מסלול כזה, פרסמנו מודעות, התקיים דיאלוג והמנכ"לית נפגשה עם הגננות הפרטיות והציגה את זה בפניהן.
גדעון סער: אם רוצים ליצור מצב שבו המדינה תסבסד גנים שהם פר אקסלנס גנים פרטיים, זה ממילא לא יעמוד לנוכח החוק שהכנסת חוקקה.
משה גפני: יש ישובים בהם אין מקום לבנות.
משה גפני: נמצא כאן ראש עיריית בני ברק ולו אין מקומות לבנות.
משה גפני: האם הוא יוכל לשכור?
גדעון סער: יהיה צורך למצוא פתרונות.
משה גפני: אם אתה לא רוצה להשיב כאן, אל תשיב.
משה גפני: אין לו פתרון.
משה גפני: נכון יעקב?
משה גפני: למה אתה מצטנע?
משה גפני: אתה ראש עיריית בני ברק עם 171 אלף תושבים.
גדעון סער: אדוני יושב ראש הוועדה, נמצא כאן סמנכ"ל פיתוח, יגאל צרפתי, והוא ישב עם ראש עיריית בני ברק לגבי פתרונות והם יראו איך הם יכולים להתקדם.
גדעון סער: אני רוצה לומר שלא כל הפתרונות הם בינוי.
גדעון סער: יש הסבה של גנים שנבנו בעבר כגני ילדים ובינתיים משמשים לייעודים אחרים.
גדעון סער: יש בתי ספר ריקים או ריקים למחצה.
גדעון סער: אי אפשר להכניס בהם גני ילדים?
גדעון סער: צריך להיות קצת יצירתיים.
גדעון סער: עם כל הכבוד, זאת אחריות כבדה מאוד כל העניין הזה וזאת אחריות כבדה מאוד גם על הרשות המקומית .
גדעון סער: אכן לא הכול צריך לבנות, אני מקבל את ההערה הזאת אבל אין ספק שאם באים ומוסיפים כל כך הרבה ילדים לחינוך חינם, צריך לבנות גם הרבה.
גדעון סער: תאמינו לי שמה שאנחנו נתחיל עכשיו, זה חלק קטן מהצורך.
גדעון סער: לכן אדוני היושב ראש, יש כאן הרבה מאוד שאלות.
גדעון סער: אתה יודע איך זה במדינת ישראל.
גדעון סער: פעם למדתי ממישהו שעבדתי אתו שהיה ראש ממשלה – ולמען הסר ספק, זה לא ראש הממשלה הנוכחי – שאמר לי שבמדינת ישראל תמיד כאשר מגיעים להחלטות, יש שני מחנות.
גדעון סער: יש את מה שהוא קרא הבכי והנהי, כל אלה שעד עכשיו הסבירו למה צריך לעשות משהו ועכשיו הם מתחילים להסביר - אני לא רואה שיש בעיות?
גדעון סער: אני לא רואה שהבעיות קשות?
גדעון סער: - למה בעצם לא.
גדעון סער: עד לפני רגע זה היה בקונצנזוס אבל עכשיו מתחילים למצוא את הבעיות.
גדעון סער: יש כאלה שהם נושאים באחריות ובשותפות.
גדעון סער: אני חייב לומר שבסך הכול השלטון המקומי כך עובד והוא אתנו בתוך המהלך.
גדעון סער: קיבלנו בקשות וכל הרשויות רצות עם הספקות, עם הבעיות, עם זה שגם האזרחים מצפים מהרשויות המקומיות וכל אחד יודע - והנה, אני גם אומר את זה כאן עוד פעם – שלא יהיה מאה אחוזים פתרון בשנת הלימודים תשע"ג.
גדעון סער: לעשרות אלפי תלמידים לא יהיה פתרון אבל לרוב המכריע של התלמידים כן יהיה פתרון והם יקבלו מענה שהוא חינוך חינם.
גדעון סער: במה שאנחנו נתרכז בחודשים הקרובים זה בצמצום הפער בין הביקוש לבין ההיצע בדרכים שונים כאשר בינוי הוא אחת מהן ועל כן אני אודה לוועדה אם תסייע לנו כי הדבר הזה הוא ללא ספק הכרחי.
גדעון סער: אם הוא היה מתעכב ואם לא היה יושב ראש נמרץ לוועדת הכספים, באמת הוא היה מגיע למקומות שזה בלתי אפשרי.
משה גפני: אתה יכול להרחיב לגבי היושב ראש?
גדעון סער: אתה מקבל פנייה ביום ראשון בערב וביום שני אתה מעמיד אותה על סדר היום.
משה גפני: לא ביום ראשון בערב אלא ביום שני בבוקר.
גדעון סער: אני מודה לך כי אתה מאפשר לנו, ובעיקר לרשויות המקומיות שמוכנות למהלך, להתחיל לבנות.
משה גפני: אני לא אבקש ממך עכשיו להרחיב לגבי היושב ראש כי זה יכול להפריע לי בפריימריס.
גדעון סער: אני מוכן לעשות את זה בכל פורום.
גדעון סער: לך אין פריימריס.
משה גפני: פניה, זה בסדר?
רוברט אילטוב: אנחנו לא יכולים להגיד לגדעון לא.
פניה קירשנבאום: אני עדיין חושבת שניתן היה, על פי הדוח של הגננות, להשתתף גם בגנים פרטיים.
פניה קירשנבאום: בפיקוח נכון ובהשתתפות אפשר היה להביא למחירים נכונים גם בגנים הציבוריים.
פניה קירשנבאום: אין דרך מלך אחת אלא כנראה יש כמה דרכים וצריך לבדוק את כולן כדי שלא נעשה טעויות.
גדעון סער: יש לי בקשה ואני אומר אותה בלי שהתייעצתי עם המנכ"לית.
גדעון סער: תיפגשי עם המנכ"לית והיא תציג לך את התמונה מכל הצדדים.
גדעון סער: היא גם תשמע את עמדתך והיא גם תציג לך את הדילמות בפניהן אנחנו עומדים.
משה גפני: מכיוון ששר החינוך הוא לא בעל הבית בוועדה אלא אני בעל הבית בוועדה, אני רציתי להציע לך את מה שהוא הציע.
משה גפני: לך יש לי קושי להתנגד אבל לו אני יכולה להתנגד למרות שהוא שר החינוך.
משה גפני: אני הולך לומר לך את מה שאמרתי גם לראש עיריית בני ברק.
משה גפני: אני אומר לך שמשרד החינוך, עם כל הכבוד לשר וכל הכבוד למנכ"לית, צריך להיכנס עכשיו להתמודדות קודם כל טכנית מאוד קשה, להתמודד עם החלטת הממשלה שהולכת לעשות מהפכה במערכת החינוך.
משה גפני: אני מציע שתיפגשי עם המנכ"לית.
משה גפני: אני מציע לראש העיר בני ברק את אותה הצעה.
גדעון סער: ראש העיר בני ברק ישב עם סמנכ"ל פיתוח, יגאל צרפתי.
דלית שטאובר: אנחנו נעזור לו.
משה גפני: לפני כניסתך לתפקיד, נפגשנו.
משה גפני: יש שם בעיה.
משה גפני: הוא לא יכול לבנות.
דלית שטאובר: יש לו בעיית שטחים.
דלית שטאובר: אני מכירה אותה היטב.
דלית שטאובר: אנחנו נסייע לו.
רזיאל אחרק: כבוד היושב ראש, אפשר שאלה?
רזיאל אחרק: כבוד השר אמר שיהיו ילדים שכנראה לא ייהנו מההטבה הזאת.
גדעון סער: בשנת הלימודים תשע"ג.
גדעון סער: לא כנראה אלא בוודאות עשרות אלפי ילדים.
רזיאל אחרק: השאלה הנשאלת היא מי יממן להם את ההפרש בין חינוך חובה לבין זה שהם נרשמים לגן פרטי?
רזיאל אחרק: מחר יהיה בג"ץ.
גדעון סער: לא יהיה בג"ץ.
גדעון סער: אני לא רוצה לענות.
משה גפני: אתה לא קיבלת רשות לענות.
משה גפני: אדוני סגן ראש העיר, הערתך נרשמה.
גדעון סער: שקודם כל יעשה שיעורי בית.
משה גפני: גדעון, אני הולך להגיד.
משה גפני: יהללך זר ולא פיך.
משה גפני: מהיכרותי את משרד החינוך, אתם תפנו ברגע שיהיו בעיות מהסוג הזה.
משה גפני: נניח שתהיה רשות מקומית מסוימת שאין בה פתרון, אתם תפנו למשרד החינוך ובמשרד יימצא פתרון.
גדעון סער: אני בכל זאת רוצה לענות.
גדעון סער: החלטת הממשלה קבעה שיהיו קריטריונים שוויוניים ואחידים למקרה של פער בין ביקוש להיצע.
גדעון סער: הקריטריונים הרלוונטיים הם משני סוגים: גילאים וסוציו אקונומי.
גדעון סער: זאת אומרת, רשות מקומית שנגיד יהיו לה – דמיוני אני אומר – מאה פתרונות ו-120 ילדים, ייקחו את הגילאים הקטנים וייקחו קריטריון.
גדעון סער: אין מהפכה ביום אחד.
גדעון סער: בשנת הלימודים תשע"ד יהיו יותר מענים מאשר בשנת הלימודים תשע"ג.
גדעון סער: סליחה על חוסר הסובלנות.
משה גפני: בעד אישור פנייה מספר 41 – פה אחד הפנייה אושרה תודה רבה.
משה גפני: אני מודה למנכ"לית.
משה גפני: בוקר טוב, אני פותח את הישיבה.
משה גפני: על סדר היום צו תעריף המכס והפטורים ומס קניה על טובין (תיקון מס' 17 והוראת שעה), התשע"ב-2011 (צמצום הפטור הניתן ביבוא אישי של טבק (מס קניה על טובין) (תיקון מס' 17).
מנחם הסה: ערן, הוא ייכנס עוד מעט.
מנחם הסה: בגלל הגשם הוא יגיע באיחור.
משה גפני: גם את הצו השלישי ערן צריך להציג?
מנחם הסה: הם ביחד, כן.
משה גפני: אז בינתיים נדבר דברי תורה או נדבר על משרד האוצר, מה המצב שלו?
משה גפני: מי הפחית את המס על האלקטרוניקה הבידורית?
משה גפני: אתם?
מנחם הסה: יש צו כזה, אבל למיטב ידיעתי הוא עוד לא נחתם.
רוברט אילטוב: עוד לא.
רוברט אילטוב: אל תיתן להם רעיונות.
משה גפני: לפי דעתי זה נחתם.
משה גפני: ממתי אתה יודע שזה לא נחתם?
מנחם הסה: עד אתמול אני יודע שלא נחתם, אבל שר האוצר לא מדווח לי על כל מה שהוא עושה, אז אולי - - -
משה גפני: נחתם הצו של האלקטרוניקה הבידורית?
קריאה: כמה זה מהכנסות המדינה?
משה גפני: אלקטרוניקה בידורית זה למעלה מ-240 מיליון שקל.
משה גפני: אתמול אני יושב פה עם אנשי משרד האוצר – הממונה על התקציבים והסגן שלו לא היו – ואני צריך להתווכח אתם על המים לנכים.
משה גפני: כנראה אנחנו עוברים לשלב של ההצגות, לא לעבודה קונסטרוקטיבית - הם יציגו, משרד האוצר יציג ואנחנו נציג.
גאלב מג'אדלה: אנחנו כבר חודש בהצגות.
משה גפני: צו הפיקוח על מצרכים ושירותים (בתי קירור) זה גם אתם?
משה גפני: משרד התחבורה, אתם בעד הצווים?
הרצל בן יהושוע: רצינו לבקש בקשה חריגה, מכיוון שאצלנו במשרד פישלו ונודע לנו על הישיבה רק לפני יום.
הרצל בן יהושוע: אז אנחנו מבקשים לשמוע את כולם פה ולא להגיע להחלטה היום אלא לדחות את ההחלטה עד שאנחנו - - -
משה גפני: איזו בעיה יש לכם?
הרצל בן יהושוע: אנחנו רוצים לבדוק אם משפיע אם זה משפיע על האיתנות של רשות שדות התעופה, שהיא תאגיד שקשור למשרד התחבורה.
משה גפני: אבל זה היה בוועדה כבר לפני שנתיים.
משה גפני: לא הבאתי בסוף להצבעה, אבל - - -
הרצל בן יהושוע: אני לא אומר שלא.
הרצל בן יהושוע: אני לא מכחיש את מה שאתה אומר - - -
משה גפני: נחתם האלקטרוניקה הבידורית – 240 מיליון שקל.
משה גפני: לחם ושעשועים נותנים לאנשים ולפקח על מים ועל חשמל ועל דלק זה לא, אין כסף.
משה גפני: יש כסף במדינה, משרד האוצר משופע בכסף.
משה גפני: אגב, אני רוצה חוות דעת, גברתי היועצת המשפטית - היות שזה הקלות אנחנו לא יכולים לדון על זה – אני רוצה לדעת אם יש מעמד לוועדת הכספים בעניין הזה.